Nicușor Dan: "Gabriela Firea e sursa frigului din apartamentele dumneavoastră". Replica fostului primar.
Nicușor Dan dă asigurări că va face tot ce este "omenește posibil pentru a rezolva într-un timp cât mai scurt această bătaie de joc". N. Dan: Ca să fie foarte clar, Gabriela Firea este sursa frigului din apartamentele dumneavoastră. O parte dintre bucureșteni nu are apă caldă și căldură.
Primarul general Nicușor Dan a lansat duminică un nou atac la fostul edil al Capitalei. "Gabriela Firea e sursa frigului din apartamentele dumneavoastră", a scris Nicușor Dan într-o postare făcută la șase săptămâni de la preluarea mandatului."Avem 6 săptămâni de când încercăm să ținem pe linia de plutire un oraș făcut praf și să punem bazele dezvoltării viitoare. Nu vreau să pierdem timpul în polemici și să ne scuzăm invocând greaua moștenire. Dar tupeul, obrăznicia și minciuna fostului primar general depășesc orice limită și nu pot să nu răspund. Ca să fie foarte clar, Gabriela Firea este sursa frigului din apartamentele dumneavoastră. Despre ce vom putea noi îmbunătăți, după dezastrul făcut de ea, putem fi punctual și în timp evaluați de bucureșteni. Nu am promis miracole, ci administrație onestă și eficientă", a scris Nicușor Dan pe Facebook.Acesta a publicat o listă cu lucrurile pe care Gabriela Firea nu le-a făcut, în opinia lui, în ultimii 4 ani:"1. Nu a făcut practic nimic pentru a moderniza rețeaua de termoficare a Bucureștiului2. Nu a reușit să absoarbă 300 de milioane de euro bani europeni, deși i-a avut la dispoziție încă din 20163. În vara aceasta, Gabriela Firea a amânat, din interes electoral, lucrările absolut vitale de reparație care ar fi permis evitarea avariilor din prezent4. În consecință, rețeaua de termoficare a devenit, la propriu, un ciur prin care se risipesc banii bucureștenilor, pierderile de apă caldă fiind de mai bine de trei ori mai mari în 2020 decât în 20165. Pierderile de pe rețea determină ca aceasta să funcționeze la limita de avarie. E motivul pentru care CET Sud a căzut vinerea trecută, cu afectarea întregii zone de est a Capitalei timp de o săptămână6. Nu a plătit subvenția și a dus Elcen în insolvență. În consecință, Elcen nu a putut accesa bani europeni și nu s-a putut moderniza7. În același timp, toată clientela PSD, aciuată în managementul unor companii ca Termoenergetica a fost remunerată cu salarii uriașe pentru servicii fie nerealizate, fie de proastă calitate. Acum ne ocupăm de urgențe și nenorociri lăsate de această caracatiță plină de tupeu. Dar ne vom ocupa și de ei", se arată în postare.Nicușor Dan amintește și ce a făcut el în colaboarare cu Guvernul în cele șase săptămâni de la preluarea mandatului:"1. Am semnat contractul pentru 300 milioane euro bani europeni pentru modernizarea rețelei2. Avem, de asemenea, alocați 200 milioane euro prin PNRR pentru modernizarea rețelei3. Vom primi 20 de milioane de lei din fondul de rezervă al Guvernului pentru contractarea, în regim privat, a unor echipe suplimentare de intervenție la avariile care au loc în prezent4. Am compensat 300 milioane lei datorii către Elcen. În consecință, Elcen va ieși din insolvență5. Elcen va accesa 370 milioane euro pentru modernizarea centralelor proprii (bani imposibil de accesat în perioada în care societatea a fost în insolvență). Noua tehnologie reduce costurile, reduce poluarea și, foarte important, permite revenirea mult mai rapidă în caz de avarii".Primarul general susține că va mai dura până când greșelile administrațiilor anterioare vor fi reparate."Știu că există așteptări uriașe de la mandatul meu, știu că primarul în funcție răspunde pentru tot dezastrul administrației trecute. Știu că timpul nu are răbdare cu cei care îngheață de frig în propria locuință și nu au acces la apă caldă. Îi asigur că voi face, în continuare, tot ce este omenește posibil pentru a rezolva într-un timp cât mai scurt această bătaie de joc la care sunt supuși din cauzele expuse. Este inadmisibil ca într-o Capitală a unei țări UE să avem astfel de probleme de evul mediu. Vă spun și aici că știu prin ce treceți și că sunt aici să rezolv. O să mai dureze până reparăm toate greșelile care s-au făcut în ultimii 30 de ani și mai cu seamă în ultimii patru ani", a mai scris Nicușor Dan pe rețeaua de socializare.Replica Gabrielei Firea: "Frigușor Ban a scris o compunere dictată de baieții bogați de la ELCEN"La scurt timp după postarea actualului primar general, Gabriela Firea a scris și ea un mesaj pe Facebook."Frigusor Ban a scris o compunere dictată de baietii bogati de la ELCEN. Nu explica de ce traim cea mai mare criza in termoficare. Niciodata nu au fost atat de multe blocuri lasate fara apa calda si caldura. Dar ne explica de ce a mintit în campanie că, în prima zi de mandat, va rezolva problema apei calde si a căldurii. Minciuna are picioare scurte!", a scris ea.